Tongkang matahari

thumb
Tongkang matahari ialah sebuah kapal yang digunakan oleh dewa matahari Ra dalam mitologi Mesir purba. Pada siang hari, Ra dipercayai menggunakan kapal yang dipanggil Mandjet () atau Kapal Berjuta-juta Tahun (), dan kapal yang digunakannya pada waktu malam dikenali sebagai Mesektet ().

 Mitos 
kanan|thumb|Ra menaiki tongkang matahari dalam pelayaran hariannya merentasi langit, memakai cakera matahari
Menurut mitos Mesir, apabila Ra menjadi terlalu tua dan letih untuk memerintah bumi, dia melepaskan takhta dan naik ke langit. Ra dikatakan mengembara melalui langit di atas tongkangnya, membawa cahaya kepada dunia.. Setiap 1/12 perjalanannya dikira sebagai 1/12 jam Mesir dalam sehari, setiap satu dikawal oleh seorang dewa pelindung. Apabila matahari terbenam dan senja tiba, dia dan tongkangnya melalui akhet, ufuk, di barat dan pergi ke alam ghaib.Hart 1986, pp. 68–72.
Ada kalanya ufuk digambarkan sebagai gerbang atau pintu ke Duat. Di sana, dia perlu berlayar di Sungai Nil alam ghaib dan lepasi dua belas pintu dan daerah,Hart 1986, pp. 68–72. dengan setiap jam pada malam itu dianggap sebagai satu pintu gerbang yang diawasi oleh dua belas dewa pelindung lagi. Setiap malam ular besar Apep, dewa keadaan huru-hara (isfet), cuba menyerang Ra dan menghentikan perjalanan tongkang mataharinya. Selepas mengalahkan Apep, Ra akan meninggalkan alam ghaib, muncul pada waktu subuh dan menerangi hari semula.

Dia dipercayai merentasi langit dalam bentuk berkepala falkon di atas Tongkang Mandjet pada waktu siang, kemudian beralih ke Tongkang Mesektet dalam bentuk berkepala bebiri untuk turun ke alam ghaib selama beberapa jam pada waktu malam. Pergerakan Ra di atas Mandjet kadangkala dibayangkan sebagai penuaan, kesusutan, kematian dan kebangkitan hariannya dan ia muncul dalam simbolologi teks-teks pengebumian Mesir.

 Amalan pengebumian dan agama 
Dalam cerita rakyat, kapal jenis ini digunakan oleh dewa matahari. Kerana firaun ialah wakil dewa matahari di bumi, raja akan menggunakan kapal yang serupa apabila mangkat untuk memasuki alam ghaib untuk ke akhirat.Abubakr, Abdel Moneim (1955). "Divine Boats of Ancient Egypt". Archaeology. 8 (2): 96–101. JSTOR 41663287.

Salah satu contoh yang paling terkenal ialah kapal Khufu, yang dibina dan kemudian dikebumikan di Giza bersama-sama dengan Khufu dan barang-barang lain yang akan dibawanya ke akhirat. Kapal itu pada asalnya dipamerkan di muzium Tongkang Matahari Giza yang dibina khas tetapi kemudiannya dipindahkan ke Muzium Besar Mesir.

 Rujukan